निफ्टी-50 में 26 फीसदी की तेजी के मुकाबले निफ्टी आईटी सूचकांक में इस साल अब तक 4 फीसदी की वृद्धि कमजोर दिख रही है। चढऩे वाले शेयरों में विप्रो ने 23 फीसदी, टीसीएस ने 10 फीसदी और एचसीएल टेक ने 1 फीसदी की बढ़त दर्ज की है जबकि इन्फोसिस समान अवधि में 6 फीसदी से अधिक कमजोर हुआ है। सितंबर तिमाही में, सिर्फ एचसीएल टेक ही कॉन्सटैंट करेंसी यानी मुद्रा में स्थिरता (सीसी) राजस्व वृद्धि के संदर्भ में वित्त वर्ष 2018 के लिए उद्योग के औसत की तुलना में 10.5-12.5 फीसदी की वृद्धि बरकरार रखने में सफल रही। इन्फोसिस ने वित्त वर्ष 2018 के अपने सीसी राजस्व वृद्धि अनुमान को घटाकर 5.5-6.5 फीसदी कर दिया है जबकि विप्रो ने दिसंबर तिमाही के लिए तिमाही आधार पर 0-2 फीसदी का कमजोर अनुमान जताया है। टीसीएस ने भविष्य के आय का अनुमान व्यक्त नहीं किया है।